Bolton: interesat kombëtare të Amerikës, prioritet madhor i Presidentit Trump
Në një intervistë ekskluzive, Këshilltari i Sigurisë Kombëtare flet për Korenë e Veriut, Iranin, si dhe për zgjerimin e influencës së Rusisë.
Në intervistën dhënë gazetares Greta Van Susteren, Këshilltari i Sigurisë Kombëtare të Presidentit Donald Trump, John Bolton, i tha Zërit të Amerikës se në dallim nga presidentë të mëparshëm amerikanë, Presidenti Trump po përballet me sfida të shumta të trashëguara, si Irani, Koreja e Veriut dhe Lindja e Mesme, ndërsa po përpiqet të rikthejë besueshmërinë e Shteteve të Bashkuara. Gazetarja Van Susteren vuri në dukje se tashmë po trajtohen çështje të cilat historikisht nuk patën gjetur zgjidhje nga disa presidentë amerikanë, si Koreja e Veriut, apo premtime që nuk i patën përmbushur dot, si vendosja e ambasadës amerikane në Jeruzalem. , thotë zoti Bolton. Zoti Bolton mendon se vendosmëria e treguar nuk ka thjesht ndikim tek situata në Izrael, por u jep mesazhin të gjithë udhëheqësve botërorë se, kur Presidenti amerikan thotë se p.sh. do të tërhiqet nga marrëveshja bërthamore me Iranin, ai e përmbush zotimin. Ai u pyet për qëndrimin e administratës amerikane për një ndryshim të regjimit në Iran. , thotë zoti Bolton. Zoti Bolton mendon madje se qëndrimi ndaj Iranit, forcon pozitat e Shteteve të Bashkuara edhe në negocimet me Korenë e Veriut, por ai shton se Presidenti Trump do të ketë mundësinë ta shikojë në sy Kim Jong Un-in dhe të vendosë nëse ai është serioz. , thotë zoti Bolton. Këshilltari i Sigurisë Kombëtare mendon se këto mundësi të reja janë krijuar prej politikës së presionit maksimal të Presidentit Donald Trump dhe nuk do të ishte arritur gjë nëse do të ishin ndjekur politikat e administratave të mëparshme amerikane. Ndërsa flet për rrezikun rus, zoti Bolton mendon se Presidentit Trump nuk i është njohur sa duhet merita për vendosjen e sanksioneve të forta ndaj Rusisë. , tha zoti Bolton. Zoti Bolton tha se anshmëria e mediave në pasqyrimin e administratës Trump është më e theksuar se ndaj adminstratave të mëparshme amerikane.